# Cebalrai

Cebalrai (Beta del Serpentari / β Ophiuchi) és un estel a la constel·lació del Serpentari, el portador de la serp, de magnitud aparent +2,75. Com a curiositat cal assenyalar que serveix per indicar la posició de la constel·lació de Taurus Poniatovii, avui desapareguda, situada a l'est d'aquest estel.

## Nom

El terme Cebalrai prové de l'àrab كلب الراعي (kalb al-rā‘ī), «el gos del pastor». També rep els noms de Cheleb, Kelb Alrai, o simplement Alrai.
Al costat de γ Ophiuchi, en l'astronomia xinesa era coneguda com a Tsung Ching.

## Característiques

Distant 82 anys llum del sistema solar, Cebalrai és un gegant taronja del tipus d'Arcturus (α Bootis), encara que més petit i menys brillant que aquest. De tipus espectral K2III i 4600 K de temperatura efectiva, té un radi 12,5 vegades més gran que el radi solar i és 64 vegades més lluminós que el Sol. Aquests paràmetres permeten estimar la seva massa —aproximadament el doble de la massa solar— i probablement ara fusiona heli en carboni en el seu nucli intern. Presenta un contingut metàl·lic comparable al solar i té una edat aproximada de 3820 milions d'anys.
Cebalrai mostra una lleugera variabilitat en la seva lluentor —la seva magnitud absoluta varia entre +0,75 i +0,77— que sembla que està relacionada més amb canvis en la grandària de l'estel que amb variacions en la pròpia lluminositat. Mesures espectrocòpiques mostren que l'estel oscil·la amb períodes de 0,26, 13,1 i 142 dies; el període més llarg es deu a taques fosques en la seva superfície que entren i surten del camp de visió, en concordança amb la velocitat de rotació observada de 2 km/s. En canvi, el període de 13,1 dies sembla deure's a subtils pulsacions l'origen de les quals no és del tot conegut.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 Parsecs: The Northern Sample. I» (en anglès). Astronomical Journal, 4, 10-2003, pàg. 2048–2059. DOI: 10.1086/378365.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Daniel Bonneau «Chromosphere of K giant stars» (en anglès). Astronomy and Astrophysics, 11-2011, pàg. 59–59. DOI: 10.1051/0004-6361/201117479.
* ↑ Henrique Schmitt «Fundamental Parameters of 87 Stars from the Navy Precision Optical Interferometer» (en anglès). Astronomical Journal, 1, 20-12-2017, pàg. 30-45. DOI: 10.3847/1538-3881/AA9D8B.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ «UBV photometry of stars whose positions are accurately known. VII». Astronomy and Astrophysics, 1993, pàg. 591–592.
* ↑ «Fundamental parameters of nearby stars from the comparison with evolutionary calculations: masses, radii and effective temperatures» (en anglès). Astronomy and Astrophysics, 1999, pàg. 555–562.
* 1 2 3 Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «Cebalrai - Variable Star» (en anglès). SIMBAD (Centre de Dades astronòmiques d'Estrasburg). [Consulta: 20 maig 2021].
* 1 2 3 «Cebalrai» (en anglès). Stars. Jim Kaler. [Consulta: 20 maig 2021].
* ↑ Allen. Courier Dover Publications. (en anglès). ISBN 0-486-21079-0.
* ↑ Soubiran, C.; Bienaymé, O.; Mishenina, T. V.; Kovtyukh, V. V. «Vertical distribution of Galactic disk stars. IV. AMR and AVR from clump giants». SAO/NASA ADS Astronomy Abstract Service. pp. 91-101.